La tradició de la Nit d’Albaes arriba aquest cap de setmana a Paterna
06/03/2020

# La tradició de la Nit d’Albaes arriba aquest cap de setmana a Paterna

[![La tradició de la Nit d’Albaes arriba aquest cap de setmana a Paterna](/images/noticias/2020/03/albaes-gr.jpg)](/images/noticias/2020/03/albaes-gr.jpg)

06.03.2020

El diumenge, la Banda Simfònica del Centre Musical Paternense interpretarà un concert en l'Auditori Antonio Cabeza

Paterna celebra aquest cap de setmana la tradicional Nit d’Albaes, un acte molt esperat per a fallers i veïns en el qual s'homenatgen els màxims representants de les 17 comissions de la localitat.

Al so del tabalet i la dolçaina i acompanyats per cantaors i un versador, les Falleres Majors de Paterna, Yaiza Villalón i María Gimeno, acompanyades pel President de la Junta Local Fallera, Goyo Buendía, l'Alcalde de Paterna, Juan Antonio Sagredo i la regidor de Turisme, Cultura i Foc, Teresa Espinosa, recorreran durant la nit d'aquest divendres i dissabte tots els casals de la ciutat per a revindicar i elogiar a les falleres majors de cadascuna d'ells.

A les 20.30 hores de hui, la comitiva fallera partirà des de l'Ajuntament per a visitar les falles del centre urbà, Vicente Lerma-El Clot, El Molí, Cristo de la Fe, San Roque, Gran Teatro, Grupos de la Mercè, Colom d’Or, Jacinto Benavente- Alborxí i Dos de Mayo.

Per part seua, el dissabte el recorregut començarà en la falla Vicente Mortes a les 20.30 hores, i seguirà amb les visites a les Falles d'Enric Valor, L’Amistat, Puerta del Sol, Plaza Benicarló, Terramelar, Mariano Benlliure i Campamento fins a finalitzar de nou a l'Ajuntament.

CONCURS DE PAELLES, DESPERTÀ I CONCERT DE FALLES

El Parc Central acollirà el dissabte a les 12 hores, el concurs de paelles que, cada any, celebra la Junta Local Fallera i en el qual centenars de paterners i paterneres podran degustar l'arròs que elaboren les diferents comissions. A més, la jornada estarà acompanyada d'activitats infantils.

El diumenge, les activitats es reprendran a les 8 del matí amb la Despertà de la Junta Local Fallera, a la qual seguirà un concert especial de la Banda Simfònica del Centre Musical Paternense, a les 11.30 en l'Auditori Antonio Cabeza.